Udruga U ime obitelji pozvala je Povjerenstvo za odlučivanje o sukobu interesa da razmotri sukob interesa kandidata za istražno povjerenstvo o Agrokoru, Orsata Miljenića, bivšeg ministra pravosuđa u SDP-ovoj Vladi, koji je predložen i za predsjednika povjerenstva, te bivšeg ministra poduzetništva i obrta u istoj Vladi, Gordana Marasa, smatrajući kako je nedopustivo da kao članovi u istražnom povjerenstvu za Agrokor budu ministri bivše SDP-ove Vlade ili ministri HDZ-ovih vlada koje su kroz zakone i konkretne politike ili druge odluke omogućili sustavno urušavanje hrvatskog gospodarstva i pogodovanje nekoj privatnoj kompaniji, u ovom slučaju Agrokoru.

> U ime obitelji: Kako mogu sudionici afere Agrokor biti u Povjerenstvu koje je istražuje?

Zanimljivo je kako je u ožujku Gordan Maras, bivši SDP-ov ministar poduzetništva i obrta, prozivao Zdravka Marića za sukob interesa.

“Ministar financija Zdravko Marić je u sukobu interesa i treba ga maknuti od rješavanja problema Agrokora! Ministra financija Zdravko Marića treba “zidom” odijeliti od rješavanja problema poreznog duga Agrokora. On je sigurno u sukobu interesa s obzirom da je prije malo više od godinu dana bio zadužen za financiranje Agrokora. Štoviše, on je vjerojatno dogovarao i izdavanje obveznica Agrokora i zaduženje kod Sberbanke…”, napisao je Maras na svojem Facebook profilu.

Nakon toga Povjerenstvo za odlučivanje o sukobu interesa najavilo je kako će odlučiti hoće li pokrenuti postupak protiv ministra financija Zdravka Marića zbog njegova prijašnjeg angažmana u Agrokoru. Podsjetimo, tjednik Nacional je objavio dokumente iz kojih je navodno vidljivo da je ministar Marić znao sve o drami u Agrokoru još koncem protekle godine. Tvrdilo se kako, osim što je obmanjivao javnost da nije znao situaciju u Agrokoru, snosi i dio odgovornosti što je HBOR koncem 2016. dao koncernu kredit od 48,3 milijuna eura. Zdravko Marić to je demantirao.

Gordan Maras tada se oštro obrušio na ministra Marića i premijera Plenkovića, što je prenio HRT. Od Plenkovića je zatražio da razriješi ministra Marića i ministricu gospodarstva Martinu Dalić.

“Vjerujem da je dokumente ministar Marić vidio. Nije istina da nije bio upoznat sa kreditom HABOR-a. Lagala nas je i ministrica Martina Dalić”, ustvrdio je Maras, koji se sada nalazi u sličnoj situaciji.

> Novi sukob u SDP-u: Maras se usprotivio da Vidović uđe u povjerenstvo za Agrokor, bilo je i vrijeđanja

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr